# Age of Empires

### Wikipedia

Age of Empires
Kehittäjä | Ensemble Studios
Julkaisija | Microsoft
Julkaistu | 1997, (PC) 2003, (Pocket PC)
Lajityyppi | RTS
Pelityyppi | yksinpeli, moninpeli
Ikäluokitus | ESRB: 13+
Alusta | Windows, Pocket PC, Nintendo DS, Gizmondo
Tallennusväline | CD

Age of Empires on historiaan pohjautuva RTS-lajityyppinen tietokonepeli. Pelin, johon usein viitataan lyhenteellä AoE tai helpommin lausuttavalla nimellä Age, on kehittänyt Ensemble Studios ja julkaissut Microsoft vuonna 1997. Pelissä pelaaja toimii jumalana ja ohjaa historiallisia kansoja tai sivilisaatioita läpi aikakausien. Pelistä tuli erittäin suosittu, ja sille on tehty lukuisia jatko- ja lisäosia. AoE on poikinut monia jäljittelijöitä, kuten Empire Earthin ja Rise of Nationsin. Age of Empires uudelleenjulkaistiin Pocket PC:lle 2003.

Joskus termillä Age of Empires viitataan koko pelisarjaan, johon kuuluu Age of Empiresin lisäksi Age of Empires II: The Age of Kings ja Age of Empires III.

## [muokkaa] Yleiskuva

Pelissä on mahdollisuus pelata kahdellatoista eri sivilisaatiolla:

- Muinaiset egyptiläiset
- Assyrialaiset
- Muinaiset kreikkalaiset
- Babylonialaiset
- Chosonit (korealaiset)
- Heettiläiset
- Persialaiset
- Foinikialaiset
- Minolaiset
- Shang (kiinalaiset)
- Sumerilaiset
- Yamato (japanilaiset)

+ Lisä-levyssä olevat lisä-kansat

Yksinpelin lisäksi AoE:ta voi pelata verkossa tai Internetissä enintään kahdeksan pelaajan voimin. Moninpeli kärsii kuitenkin lagin lisäksi myös toisesta yleisestä ongelmasta, jossa pelaajan yhteys katkeaa kesken pelin ilman syytä.

Kuten RTS-peleissä yleensä, myös Age of Empiresissä on resurssit, joilla maksetaan uudet yksiköt ja rakennukset. Resurssit ovat kulta, puu, kivi ja ruoka. Ruokaa voi kerätä metsästämällä, marjoja keräämällä, maata viljelemällä tai kalastamalla. Pelaaja voi siirtyä seuraavalla aikakaudelle, kun resursseja on tarpeeksi ja seuraavalle aikakaudelle vaadittavat rakennukset on rakennettu. Pelissä on neljä aikakautta: kivikausi, neoliittinen kausi, pronssikausi ja rautakausi.

Age of Empiresillä pelataan säännöllisesti MM-turnauksia, joissa selvitetään parhaat pelaajat.

## [muokkaa] Teknologia

AoE:ssa pelaajalla on mahdollisuus tehdä kehityksiä resurssien kustannuksella. Kehitykset antavat etua verrattuna muihin sivilisaatioihin, joilla ei niitä vielä ole.

Suurin kehitysmaali on seuraavalle aikakaudelle pääsy. Uusi aikakausi mahdollistaa uudentyyppisten yksiköitten, rakennusten ja kehitysten saamisen. Seuraavalle aikakaudelle vaaditaan kaksi oman aikakauden teknologiarakennusta sekä tietty määrä resursseja. Kehitykset tehdään kaupunkikeskuksesta (Town Center).

Muut kehitykset koostuvat teknologioista. Kehityksiä on muutamaa eri lajia. Jotkut kehitykset parantavat rakennuksia ja yksiköitä, jotkut taas mahdollistavat uusien rakennusten tai yksiköiden rakentamisen. Kehitykset tehdään rakennuksista ja ne saattavat vaatia jonkun muun kehityksen tai seuraavan aikakauden. Teknologioiden kehitys maksaa resursseja.

## [muokkaa] Yksiköt

### [muokkaa] Jousiampujat

- Jousimies (Bowman)
- Kehittyneempi jousimies (Improved Bowman)
- Composite Bow
- Chariot Archer
- Elephant Archer
- Horse Archer
- Heavy Horse Archer

### [muokkaa] Jalkaväki

- Nuijamies (Clubman)
- Kirvesmies (Axeman)
- Lyhytmiekkamies (Short Swordsman)
- Leveämiekkamies (Broad Swordsman)
- Pitkämiekkamies (Long Swordsman)
- Legioonalainen (Legion)
- Hopliitti (Hoplite)
- Falangi (Phalanx)
- Kenturio (Centurion)

### [muokkaa] Ratsuväki

- Tiedustelija (Scout)
- Vaunumies (Chariot)
- Ratsuväki (Cavalry)
- Raskas ratsuväki (Heavy Cavalry)
- Ritari (Knight)
- Katafrakti (Cataphract)
- Sotaelefantti (War Elephant)

### [muokkaa] Piiritysaseet

Piiritysaseet ovat rakennusten tuhoamiseen suunniteltuja aseita, jotka voivat tehdä paljon tuhoa yhdellä laukauksella. Ne ovat hitautensa vuoksi haavoittuvaisia sotilaiden hyökkäyksille, ja ne voivat hyökätä yksiköiden kimppuun vain, jos välimatka on riittävän pitkä.

Piiritysaseita on kahta tyyppiä, joita molempia voi rakentaa piiritysverstaassa (Siege Workshop).

Ensimmäistä ryhmää kuvaavat kivenheittimet (Stone Thrower). Ne ovat katapultin muunnelmia, jotka tulittavat vihollista kivillä ja hyökkäävät ennemminkin pientä aluetta kuin tiettyä yksikköä tai rakennusta vastaan.

Ryhmän jäsenet ovat seuraavat, tehokkuusjärjestyksessä:

- Kivenheitin (Stone Thrower)
- Katapultti (Catapult)
- Raskas katapultti (Heavy Catapult)

Kivenheitin on saatavilla pronssikaudella ja katapultti ja raskas katapultti puolestaan rautakaudella. Katapultti kehitetään kivenheittimestä ja sillä on suurempi kantama, vaikutusalue ja hyökkäysteho. Raskas katapultti kehitetään katapultista ja sillä on enemmän kestopisteitä ja hyökkäystehoa.

Toista ryhmää kuvataan ballistoina. Ne tulittavat vihollista palavilla ammuksilla ja ne vaikuttavat yhteen yksikköön eivätkä alueeseen kuten kivenheittimet. Ballistat tulittavat nopeammin kuin kivenheittimet mutta tekevät vähemmän vahinkoa kullakin hyökkäyksellä. Tämä ryhmä käsittää seuraavat yksiköt:

- Ballista
- Helepolis

Molemmat voidaan rakentaa rautakaudella. Ballistan voi kehittää helepolikseksi, jolla on pitempi kantomatka ja suurempi tulinopeus.

### [muokkaa] Muut yksiköt

#### [muokkaa] Pappi

Papit ovat sotajoukkoja, jotka eivät suoraan voi hyökätä vihollisen kimppuun, mutta he voivat parantaa omia joukkoja ja käännyttää vihollisen yksiköitä omalle puolelle. Tietyn kehityksen jälkeen he voivat myös käännyttää rakennuksia. Papit ovat hyvin haavoittuvaisia, joten niitä pitää tukea muilla yksiköillä.

#### [muokkaa] Kyläläinen

Kyläläiset ovat pelin tärkeimpiä yksiköitä, koska vain he voivat kerätä resursseja (tosin ruokaa voi kerätä myös kalastusaluksilla, ja kultaa voi ansaita kaupankäynnillä), joita tarvitaan uusien yksiköiden kouluttamiseen, rakennusten rakentamiseen ja kehitysten kehittämiseen, sekä rakennusten ja laivojen korjaukseen. Kyläläiset voivat hyökätä, mutta heillä ei juuri metsästettäviä eläimiä vahvempien yksiköiden kimppuun kannata käydä.

### [muokkaa] Laivat

Laivoja voi rakentaa satamasta. Laivoja on kahta tyyppiä, sota- ja tukialuksia. Sota-alukset ovat erikoistuneet muiden sotalaivojen kimppuun hyökkäämiseen, mutta ne voivat ampua myös maajoukkoja, jotka uskaltautuvat liian lähelle vesirajaa. Tukialukset auttavat sivilisaatiota kalastamalla, käymällä kauppaa muiden sivilisaatioiden kanssa tai kuljettamalla yksiköitä veden yli.Laivoja käyttäessä kannattaa varoa ettei mene liian lähelle rantaa, sillä maayksiköt voivat hyökätä laivan kimppuun.

#### [muokkaa] Sota-alukset

- Tiedustelualus (Scout Ship)
- Sotakaleeri (War Galley)
- Trieeri (Trireme)
- Katapulttitrieeri (Catapult Trireme)
- Juggernaught

#### [muokkaa] Tukialukset

Tukialuksia ovat aluksia, jotka eivät taistele, mutta suorittavat muita tärkeitä tehtäviä. Mikään niistä ei voi hyökätä, mikä tekeekin niistä erityisen haavoittuvaisia ilman kunnollista puolustusta. Tukialuksia on kolmea luokkaa, kalastuslaivoja, kauppalaivoja ja kuljetuslaivoja:

Kalastuslaivat tuovat sivilisaatiolle ruokaa läheisistä joista ja meristä. Kalastuslaivan rakentamiseksi on ensin rakennettava satama. Kun laivat on kerätty täyteen kalaa, ne palaavat takaisin satamaan ja tyhjennettyään lastinsa ne palaavat takaisin kalastamaan. Age of Empiresissä on kahdenlaisia kalastuslaivoja.

- Kalastusvene (Fishing Boat)
- Kalastuslaiva (Fishing Ship)

Kalastuslaiva on kalastusveneen kehitetty versio, joka on nopeampi ja kykenee kantamaan enemmän kalaa. Kalastuslaivat ovat myös kestävämpiä.

Kauppalaivat ovat aluksia jotka mahdollistavat kaupankäynnin toisten sivilisaatioiden kanssa. Ne ottavat omistajan sivilisaatiolta ylijäämäresursseja ja vaihtavat ne kultaan toisten sivilisaation satamassa. Laivat tienaavat sitä enemmän mitä kauemmas ne matkustavat. Kaupankäynti ei vaikuta sivilisaatioon, jonka kanssa käydään kauppaa, ainoastaan sivilisaatioon, joka varustaa laivoja. Laivanvarustaja menettää resursseja (ruokaa, puuta tai kiveä) ja saa vaihdossa kultaa. Kauppalaivoja on kahta tyyppiä:

- Kauppalaiva (Trade Boats)
- Liikelaiva (Merchant Ships)

Kauppalaivat ovat saatavilla kivikaudella ja ne voidaan kehittää liikelaivoiksi pronssikaudella. Liikelaivat ovat nopeampia ja vahvempia.

Kuljetuslaivat ovat aluksia, jotka voivat siirtää yksiköitä ja välineitä vesitse. Niitä on kahta tyyppiä:

- Kevyt kuljetuslaiva (Light Transport)
- Raskas kuljetuslaiva (Heavy Transports)

Kevyet kuljetuslaivat ovat saatavilla neoliittisellä kaudella ja ne voivat siirtää viisi yksikköä tai välinettä. Kevyet kuljetuslaivat voidaan kehittää rautakaudella raskaiksi kuljetuslaivoiksi, jotka voivat kantaa kymmenen yksikköä tai välinettä. Ne ovat myös vahvempia ja nopeampia kuin kevyet kuljetuslaivat.

### [muokkaa] Huijausyksiköt

Kuten muissakin peleissä, Age of Empires-pelissä on myös useita huijauskoodeja joilla saa käyttöönsä piilotettuja yksiköitä ja paranneltuja perusyksiköitä. Kaikki yksiköt ilmestyvät uusimman kaupunkikeskuksen viereen.

- Winsett's_Z - Käyttämällä koodia bigdaddy, saa mustan urheiluauton (tekee 300HP tuhoa) raketinheittimellä.
- Nuke Trooper - Yksiköstä on kaksi versiota. Photon Man-koodia käyttämällä se on pitkän kantaman jalkaisin kulkeva yksikkö, joka ampuu punaisella laserilla, e=mc2 trooper-koodilla se käyttää pitkän matkan ohjuslaukaisinta.
- Medusa muuttaa kyläläiset Mustiksi ratsastajiksi (horse archer) kuolemansa jälkeen ja toisen kuolemansa jälkeen katapulteiksi.
- big bertha' muuttaa jokaisen kivenheittäjän tai katapultin "big bertha":ksi, raskaaksi katapultiksi laajennetulla vaurioalueella.
- hoyohoyo lisää pappien nopeutta ja kestopisteitä. Polyteismi (nopeuslisä) ja mystiikka (kaksinkertaiset kestopisteet) keksitään huijauskoodin kytkemisen jälkeen, kehitys kumuloituu huijauksen kanssa.
- darkrain muuttaa kaikki jalkaisin kulkevat jousimiehet komposiittijousimiehiksi, jotka muuttuvat puiksi aina kun eivät liiku.
- flying dutchman sallii katapulttikolmitrieerien ja juggernauttien matkustaa maalla.
- ICBM kasvattaa ballistan ja helepoliksen kantaman 100:aan.
- steroids muuttaa kaiken alle silmän räpäyksessä tapahtuvaksi.
- resursseja voidaan hankkia lisää 1000 tietyillä koodeilla vaikka ne olisivatkin loppunut

kentältä ne ovat:woodstock (1000 puuta),coinage (1000 kultaa),pepperoni pizza (1000 ruokaa) quarry (1000 kiveä)

mitkään koodeista ei toimi verkko pelissä ellei valinta ruutua "enable cheatings" ole valittu

## [muokkaa] Rakennukset

### [muokkaa] Teknologiarakennukset

osa näistä seuraavana mainituista rakennuksista on mahdollista rakentaa vain age of empires 1:ssa

- Akatemia (Academy)
- Ampumarata (Archery Range)
- Parakki (Barracks)
- Satama (Dock)
- Hallintokeskus (Government Center)
- Aitta (Granary)
- Markkinapaikka (Market)
- Piiritysverstas (Siege Workshop)
- Talli (Stable)
- Varasto (Storage Pit)
- Temppeli (Temple)

#### [muokkaa] Kaupunkikeskus

Kaupunkikeskus on yksi pelin tärkeimpiä rakennuksia. Pelaaja aloittaa yhdellä kaupunkikeskuksella. Rakentamalla myöhemmillä aikakausilla hallintokeskuksen pelaaja voi rakentaa lisää kaupunkikeskuksia. Kaupunkikeskus kouluttaa kyläläisiä ja antaa mahdollisuuden siirtyä uusille aikakausille. Kaupunkikeskukset ovat myös resurssien keräyspisteitä. Resursseja keränneet kyläläiset tuovat ne kaupunkikeskukseen, mikäli se on lähin keräyspiste, ja palaavat sitten takaisin töidensä pariin. Kaupunkikeskukseen voi tuoda kaikkia resursseja, kun taas muihin keräyspisteisiin voi tuoda vain yhdentyyppistä resurssia.

### [muokkaa] Non Technology

#### [muokkaa] Maatilat

Maatilat tuottavat ruokaa, mutta kyläläisten täytyy viljellä niissä viljaa. Loppujen lopuksi maatilat muuttuvat joutomaaksi ja katoavat. Maatilan tuottavuutta voidaan lisätä tutkimalla kesytystä (domestication), auraa (plow) tai keinokastelua (irrigation).

#### [muokkaa] Talot

Taloja käytetään yksiköiden tukemiseen. Jokainen talo voi tukea neljää yksikköä, kuten myös kaupunkikeskus. Uusia yksiköitä voidaan luoda vain jos niitä tukemaan on tarpeeksi taloja. Kun yksikkö on rakennettu, sitä tukevan talon tuhoaminen ei haittaa, mutta jos talojen kokonaismäärä ei riitä kaikkien yksiköiden tukemiseen, uusia taloja on rakennettava ennen kuin uusia yksiköitä voi luoda. Pelin sisällä on kuitenkin väestön enimmäismäärä, sillä jos pelaaja ylittää 50 yksikköä, hän ei voi luoda uusia yksikköjä vaikka taloja olisikin riittävästi. Myöhemmin lisätty korjaus lisäsi mahdollisuuden muuttaa tätä maksimimäärää komentorivillä ja Expansion-lisäosa mahdollisti asetuksen muokkauksen ennen jokaista peliä.

#### [muokkaa] Muurit

Muurit ovat puolustavia rakennuksia, jotka estävät minkä tahansa sivilisaation yksiköitä kulkemasta ohi tuhoutumatta. Niitä on kolmea erivahvuista tyyppiä.

- Pienet muurit (Small Walls)
- Keskikokoiset muurit (Medium Walls)
- Linnoitus (Fortifications)

Kukin näistä on saatavilla neoliittisellä kaudella, pronssikaudella ja rautakaudella. Pienet muurit ovat heikoimmat ja linnoitukset vahvimmat. Keskikokoiset muurit ovat pienten muurien parannuksia ja linnoitukset taas keskikokoisten muurien parannuksia.

#### [muokkaa] Tornit

Tornit, kuten muuritkin ovat puolustavia rakennuksia, mutta myös ampuvat nuolia ja myöhemmin ohjuksia lähelle tuleviin vihollisiin. Torneja on neljää päätyyppiä, kasvavassa tehokkuusjärjestyksessä:

- Tarkkailutorni (Watch Towers)
- Vahtitorni (Sentry Towers)
- Vartiotorni (Guard Towers)
- Ballistatorni (Ballista Towers)

Tarkkailutornit ovat käytettävissä työkalukaudella, vahtitornit pronssikaudella sekä vartio- ja ballistatornit rautakaudella. Vahtitornit ovat parannuksia tarkkailutorneista, vartiotornit vahtitorneista ja ballistatornit taas vartiotorneista.

#### [muokkaa] Ihmeet

Ihmeet ovat sivilisaatioiden kruununjalokiviä, joilla pelin voi voittaa perus (standard) tai ihme (wonder) -peliluokissa ja ne voivat vaikuttaa huomattavasti tulokseen (score) peleissä. Ne ovat pelin kalleimpia rakennuksia, vaativat valmistuakseen useita kyläläisiä rakennustöihin pitkäksi aikaa, ja niitä ei voi käännyttää edes monoteististen pappien toimesta. Jokainen ihmeen suunnittelumalli on yksilöllinen, joista osa perustuu maailman seitsemään ihmeeseen:

- Egyptiläiset, assyrialaiset: Pyramidit
- Babylonilaiset, heettiläiset, persialaiset, sumerilaiset: Zikkurat
- Kreikkalaiset, foinikialaiset, minolaiset: Valtaisa soturin patsas, pohjautuu mahdollisesti Rhodoksen kolossiin
- Choson, Shang, Yamato: Suuri pyöreä itämainen temppeli

## [muokkaa] Lisäosat

Vuonna 1998 Age of Empires peliä seurasi laajennusosa Age of Empires: The Rise of Rome Expansion (tai lyhyesti RoR). Muutamia yksikköjä lisättiin tai muokattiin, mutta alkuperäisen pelin pelimekaniikkaa ei muutettu; tämä johti siihen, että Rise of Rome peliin syntyi militaristisempi näkökulma Rooman noususta kuin monien historioitsijoiden mielestä, sillä todellisuudessa pyrittiin välttämään poltetun maan ja joukkotuhon taktiikkoja mahdollisimman usein.

In a sop to such sensibilities, holy men can be generated who are in effect employing persuasion technology to convert followers of other traditions to itself.

## [muokkaa] Jatko-osat

- Age of Empires II: The Age of Kings (AoK) (1999)
  - Age of Empires II: The Conquerors -lisäosa (2000)
- Age of Mythology (AoM) (2002)
  - Age of Mythology: The Titans -lisäosa (2003)
- Age of Empires III (2005)

## [muokkaa] Linkit

- Virallinen kotisivu (englanniksi)
- Fanisivusto (englanniksi)

Haettu osoitteesta http://fi.wikipedia.org../../../a/g/e/Age_of_Empires_84ac.html

Luokka: Reaaliaikaiset strategiapelit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Anglo Saxon
- Català
- Česky
- Dansk
- Deutsch
- English
- Español
- Français
- 한국어
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Shqip
- Slovenčina
- Slovenščina
- Svenska
- 中文